તમારા શરીરમાં વિટામીન ડી ની ખામીને દુર કરવા માટે અને તમારી પ્રોસ્ટેટ ગ્રંથીને બચાવવા માટે એવો ખોરાક ખાઓ કે જેમાં વિટામીન ડી ભરપુર માત્રામાં હાજર હોય. તેના માટે સાલમન અને ટૂના માછલીનો ખોરાકમાં ઉપયોગ કરો. એવું નથી કે વિટામીન ડી માટે શાકાહારી લોકોએ પણ આ માછલીઓ ખાવી. મશરૂમમાં પણ વિટામીન ડી હોય છે. આ ઉપરાંત દૂધ, ફળ, અમુક પ્રકારના સેરેલ્સ એટલે કે અમુક પ્રકારના અનાજમાં પણ વિટામીન ડી હોય છે. સૌથી વધારે પ્રમાણમાં, મફતમાં અને કુદરતી રીતે મળતું વિટામીન ડી તમને સૂર્ય નારાયણના કુમળા તડકામાંથી મળી શકે છે. સૂર્ય નારાયણના કુમળા તડકામાંથી મળતા વિટામીન ડી થી તમારા શરીરના હાડકાનું બંધારણ પણ મજબુત થાય છે.